Šorembaisī
Šorembaisī (angļu: Shoreham-by-Sea) vai Šorema pie Jūras ir pilsēta (town) Anglijā, Rietumsaseksas grāfistē, Eiduras distrikta administratīvais centrs un lielākā apdzīvotā vieta. Atrodas grāfistes dienvidaustrumos pie Eiduras upes ietekas Lamanšā 41 km no grāfistes centra Čičesteras un 105 km no valsts galvaspilsētas Londonas centra. Ietilpst Braitonas/Vērtingas/Litlhemptonas konurbācijā ar kopējo iedzīvotāju skaitu ap 470 tūkstošiem iedzīvotāju. Rietumos no Šoremas atrodas Braitonas lidosta.